金星凌日

金星凌日係指太陽同地球之間嘅行星金星直接喺太陽前面掠過，成為太陽表面嘅可見暗斑嘅天文現象。凌日發生嗰時，由地球可以見到金星係喺太陽表面郁嘅一個黑色暗斑，時間通常斷鐘計。

凌日同月球造成嘅日食類似。雖然金星直徑幾乎係月球4倍，但因為佢離地球比月球更遠，並且通過太陽前面嘅速度亦慢過月球，所以金星喺太陽前掠過嘅形狀更細、速度更慢。通過觀察金星凌日，科學家可以利用視差原理計算太陽同地球之間嘅距離。

金星凌日罕見但預測得到。佢哋以243年嘅週期重複相同嘅模式。金星凌日發生嘅模式係「成雙成對」，相鄰嘅「一對」金星凌日之間相隔8年，而唔同嘅「兩對」之間就隔咗超過100年。呢種週期性反映出地球同金星公轉週期嘅8:13同243:395軌道共振嘅事實。

觀測金星凌日，要用同觀測日偏食同日環食類似嘅護眼措施，唔係會好傷眼。

水星凌日
 凌日
 日食
 月食

Transits of Venus - Fifteen millennium catalog: 5 000 BC - 10 000 AD
 Predictions for the 2012 transit of Venus
 Reanimating the 1882 Transit of Venus, in Sky and Telescope magazine online
 Transit of Venus
 Historical observations of the transit of Venus
 NASA - 2012 Transit of Venus Live Webcast and Celebration
 The transit of Venus across the Sun (PDF)
 The transit of Venus: a stroke of luck for teachers (PDF)
 Nan Madol and transit of the Venus In 2012
 香港太空館：金星凌日
 香港天文台：金星凌日
 行星凌日